Crna Gora

 Ministarstvo održivog

 razvoja i turizma

Broj: 101 – 51/112

Podgorica, 19.06.2019. godine

U skladu sa Zaključkom Vlade Crne Gore broj: 07-2320 od 13. juna 2019. godine, Ministarstvo održivog razvoja i turizma objavljuje:

**J A V N I P O Z I V**

za podnošenje zahtjeva za dobijanje podrške za projekte iz oblasti turizma za 2019/2020. godinu

**MJERA I – Razvoj inovativnih turističkih proizvoda koji obogaćuju turističku ponudu**

**B) – UNAPREĐENJE PONUDE I PODIZANJE KVALITETA USLUGA U SEOSKIM DOMAĆINSTVIMA**

**1. Predmet podrške**: poboljšanje uslova za razvoj ruralnog turizma kroz unapređenje kvaliteta ponude u seoskim domaćinstvima.

**2. Ukupan iznos sredstava**

Ukupna planirana sredstva za ovu mjeru programa iznose 50.000 €

**3. Ciljevi:**

- Unapređenje i razvoj ponude u ruralnom turizmu;

- Unapređenje i poboljšanje kvaliteta usluga u seoskim domaćinstvima;

- Podrška održivosti turizma u seoskim domaćinstvima;

- Podizanje nivoa konkurentnosti seoskih domaćinstava.

**4. Korisnici:**

Privredna društva, druga pravna lica, preduzetnici i fizička lica pružaoci ugostiteljskih usluga u seoskom domaćinstvu koji ispunjavaju uslove za obavljanje te djelatnosti utvrđene Zakonom o turizmu i ugostiteljstvu.

**5. Namjena sredstava:**

Sredstva se mogu koristiti za unapređenje i razvoj postojeće ponude u seoskim domaćinstvima i to za:

- unapređenje kvaliteta, sanitarnih, higijenskih i drugih uslova u postojećim objektima za pružanje ugostiteljskih usluga u seoskom domaćinstvu (npr.adaptacije kuhinje,kupatila, soba i sl.);

- nabavka adekvatnog i namjenskog namještaja i opreme za smještajne jedinice i degustaonice;

- poboljšanje ostale ponude unutar seoskog domaćinstva.

Sredstva se ne mogu koristiti za:

● kupovinu nekretnine;

● troškove redovnog poslovanja (plate i ostala primanja zaposlenih, troškove prevoza i putovanja zaposlenih, studijska putovanja, pokriće gubitaka, poreze i doprinose, otplatu kredita, carinske i uvozne dažbine ili bilo koje druge naknade, izradu studija, elaborata, projektne i druge dokumentacije);

● iznajmljivanje i kupovinu vozila;

● kancelarijske troškove organizatora;

● za sve druge troškove koji nisu vezani za realizaciju prijavljenog projekta i ciljeve Programa.

**6. Rok realizacije**

Rok realizacije je najkasnije dvanaest mjeseci od dana potpisivanja ugovora o dodjeli sredstava.

**7. Iznos podrške i prihvatljivost troškova:**

Maksimalan iznos podrške, koji se može odobriti je do 80% ukupne vrijednosti investicije, odnosno, maksimalan iznos podrške je 4.000,00 €.

Korisnik podrške je u obavezi obezbijediti preostali iznos sredstava.

Korisnik podrške ne može kao svoje učešće u finansiranju projekta prikazati:

- ranije investirana sredstva kao ni

- sredstva koja planira investirati u nekom narednom periodu nakon realizacije aktivnosti podržanog projekta.

Odobrena sredstva u iznosu od 50% biće uplaćena nakon potpisivanja ugovora, sledećih 50% će se uplatiti nakon dostavljanja dokaza o namjenskom trošenju ukupnog iznosa sredstava.

**8. Podnosilac zahtjeva na Javni poziv obavezan je dostaviti sljedeću dokumentaciju:**

a) Zahtjev sa kratkim opisom u kojem dijelu se planira investicija, fotografije postojećeg stanja;

b) Finansijski plan sa:

 ● projektovanim izvorima finansiranja;

* Profakturu/e sa planiranim troškovima;

 ● obrazloženim pozicijama na koje se odnosi tražena novčana pomoć;

 ● ostalim bitnim finansijskim podacima i pokazateljima;

c) Izjava da će seosko domaćinstvo pružati usluge minimum 3 godine od dana potpisivanja ugovora;

d) Odobrenje za obavljanje ugostiteljske djelatnosti i Rješenje o upisu u Centralni turistički registar;

e) Potvrda o dobijenim sredstvima od strane državnih organa i institucija i njihovom namjenskom korišćenju, za protekle tri godine;

f) Dokaz izdat od nadležnog poreskog organa da su uredno prijavljene, obračunate i izvršene sve obaveze po osnovu poreza i doprinosa do 90 dana prije dostavljanja prijave na javni poziv.

Ministarstvo održivog razvoja i turizma zadržava pravo da od podnosioca zatraži dodatnu dokumentaciju i pojašnjenja.

**9. Način podnošenja zahtjeva i dokumentacije**

Potencijalni korisnici podrške prijavljuju projekte podnoseći zahtjev za dodjelu sredstava i u prilogu dostavljaju traženu dokumentaciju.

 Zahtjev sa pratećom dokumentacijom se dostavlja na adresu: Ministarstvo održivog razvoja i turizma, IV Proleterske brigade 19, Podgorica, direktno na arhivi ili putem pošte sa tačno istaknutim pečatom i sa datumom predaje sa oznakom: **„Prijava na Javni poziv za podnošenje zahtjeva za dobijanje podrške za projekte iz oblasti turizma za 2019/2020 – Mjera I B: “Unapređenje ponude i podizanje kvaliteta usluga u seoskim domaćinstvima”.**

Potencijalni korisnik podrške može dostaviti samo jedan zahtjev.

**10. Zahtjevi koji se neće razmatrati:**

a) zahtjevi čija dokumentacija nije kompletna, u smislu tačke 8. Programa;

b) neblagovremeni zahtjevi, tj. dostavljeni nakon definisanog roka;

c) zahtjevi koji se odnose na projekte koji nijesu predmet mjere Programa;

d) zahtjevi koje dostave subjekti koji ne pripadaju kategorijama definisanim u Programu za Mjeru u okviru koje se prijavljuju za podršku;

e) zahtjevi koje podnesu subjekti koji su u posljednje tri godine dobili sredstva od strane državnih institucija ili organa, a nijesu izvršili ugovorne obaveze ili su nenamjenski utrošili dobijena sredstva;

**11. Kriterijumi za ocjenjivanje**

|  |  |  |
| --- | --- | --- |
|  | **Kriterijum** | **Broj bodova** |
| 1. 1
 | Važnost projekta za održivost seoskog domaćinstva i unapređenje turističke ponude u ruralnim područjima | maksimalno bodova 10  |
|  | Vrsta i obim usluga u seoskom domaćinstvu:* Smještaj i usluživanje toplih i hladnih jela,i napitaka i sl.
* Degustaonica tj. usluživanje i degustacija vina i drugih alkoholnih i bezalkoholnih pića, kao i domaćih proizvoda iz pretežno sopstvene proizvodnje u uređenom dijelu stambenog ili poslovnog objekta, u zatvorenom, natkrivenom ili na otvorenom prostoru;
 | 74 |
|  | Domaćinstva koja se nalaze u blizini nacionalnih parkova, duž panoramskih puteva i sl.Domaćinstva koja se ne nalaze u blizini nacionalnih parkova, duž panormaskih puteva i sl. | 36 |
|  | Podnosilac zahtjeva je dobijao sredstva od drugih državnih institucijaPodnosilac zahtjeva nije dobijao sredstva od drugih državnih institucija  | 15 |
|  | Podnosilac zahtjeva je dobijao sredstva na prethodnom javnom pozivu Ministarstva održivog razvoja i turizmaPodnosilac zahtjeva nije dobijao sredstva od Ministarstva održivog razvoja i turizma. | 1 5 |
|  | Prethodna aktivnost podnosioca zahtjeva i postignuti rezultati u oblasti seoskog turizma, obuke, kontakti ili saradnja sa turističkim agecijama i sl. (dostaviti dokaze). | maksimalno bodova 5 |
| 1. 6.
 | Učešće korisnika i/ili drugog donatora u ukupnim troškovima | Preko 80% sopstvenih sredstava 3 |
|  | Geografski prioriteti | Primorske opštine 3 Glavni grad i Prijestonica 6 Ostale opštine[[1]](#footnote-1) 9 |

**12. Rangiranje**

Rang lista će biti objavljena na internet stranicama Ministarstva održivog razvoja i turizma i NTOCG.

Sredstva će se odobravati projektima prema bodovnoj listi od najvećeg broja na niže, do krajnje raspodjele ukupnog iznosa raspoloživih sredstava namijenjenih za Mjeru Programa.

Ako posljednji projekat prelazi ukupan iznos od 50.000,00 €, može dobiti samo dio zahtijevanih sredstava (projekat će se podržati samo do iznosa koji ne prelazi ukupan budžet programa)

**13. Objava Javnog poziva**

Javni poziv za podnošenje zahtjeva za dobijanje podrške za projekte iz oblasti turizma za 2019/2020 – Mjera I B: Unapređenje ponude i podizanje kvaliteta usluga u seoskim domaćinstvima objavljuje se na internet stranicama Ministarstva održivog razvoja i turizma i NTOCG.

U koliko javni poziv ne uspije Ministarstvo održivog razvoja i turizma nije u obavezi ponovnog raspisivanja.

**14. Rok za podnošenje prijava**

- 21 kalendarski dan od dana objavljivanja javnog poziva.

**15. Postupak odlučivanja**

Inicijalno procesuiranje zahtjeva primljenih po ovom Javnom pozivu je u nadležnosti radne grupe koju formira Ministar održivog razvoja i turizma. Radna grupa obrađuje i sistematizuje zahtjeve, pribavlja dodatne podatke i utvrđuje Predlog rang-liste projekata koji ispunjavaju zadate uslove.

Na osnovu utvrđenog Predloga rang-liste, Savjet (Komisija) za predlaganje odluke po Javnom pozivu koju imenuje Ministar održivog razvoja i turizma, utvrđuje Predlog odluke o odabiru projekata koji su se kvalifikovali za dobijanje podrške i dodjelu sredstava.

Odluku o odabiru projekata, odnosno Odluku o odbijanju projekata ukoliko sve prijave ne ispunjavaju uslove predviđene Programom i Javnim pozivom, donosi Ministar održivog razvoja i turizma. Sa podnosiocima zahtjeva za odabrane projekte, Ministarstvo održivog razvoja i turizma zaključuje ugovor o međusobnim pravima i obavezama u vezi njihove realizacije.

**16. Rok za donošenje odluke**

Odluka o odabiru projekata i dodjeli sredstava, odnosno Odluku o odbijanju projekata ukoliko sve prijave ne ispunjavju uslove predviđene Programom i Javnim pozivom, donijet će se najkasnije u roku 45 dana od dana zatvaranja javnog poziva.

Na donesene odluke, na osnovu Programa odnosno Javnog poziva, podnosilac nema pravo za podnošenje prigovora i odluka je konačna.

**17. Lista korisnika kojima su odobrena sredstva**

Lista korisnika kojima su odobrena sredstva sa iznosom i namjenom dodijeljenih sredstava po korisniku biće objavljena na internet stranicama Ministarstva i NTOCG u roku od 15 dana od dana donošenja Odluke o odabiru projekata i dodjeli sredstava.

**18. Rok za potpisivanje ugovora**

Ministarstvo održivog razvoja i turizma će sa odabranim korisnicima potpisati ugovor najkasnije u roku 15 dana od dana objave Odluke o odabiru projekata i dodjeli sredstava.

**19. Nadzor**

Radna grupa imenovana od strane Ministarstva održivog razvoja i turizma obavlja nadzor nad namjenskim korišćenjem odobrenih sredstava putem pisanog izvještaja sa pratećom dokumentacijom (dokazima o korišćenju sredstava) koje korisnik sredstava u ugovorenom roku dostavlja ministarstvu.

Po potrebi, obavlja se i dodatni nadzor uvidom u dokumentaciju kod korisnika sredstava.

U slučaju utvrđivanja objektivnih okolnosti koje su uticale na nemogućnost ispunjenja obaveza koje proizlaze iz ovog Programa i koje su utvrđene Ugovorom, korisnik sredstava je dužan odmah o tome obavijestiti ministarstvo pisanim putem.

U slučaju utvrđivanja nepravilnosti u korišćenju odobrenih sredstava, Ministar održivog razvoja i turizma donosi Odluku o povratu sredstava, a korisnik je dužan vratiti ista u roku od 15 dana od prijema odluke.

**20. Obaveze korisnika su da:**

● Potpiše ugovor;

● Sredstva iskoristiti namjenski;

● Ministarstvu dostavi popunjen zahtjev (u prilogu) o korišćenju sredstava (svih utrošenih sredstava uključujući sredstva uložena od strane korisnika i drugih partnera) sa pratećom dokumentacijom –računi, koja potvrđuje navode u zahtjevu (kopije računa i ugovora za troškove, fotografije izvršenih radova i drugu dokumentaciju shodno ugovoru) u skladu sa poreskim propisima;

● Na zahtjev Ministarstva pruži na uvid i dodatnu, naknadno traženu dokumentaciju i realizuje i druge obaveze definisane ugovorom.

Ministarstvo održivog razvoja i turizma i NTOCG može izvršiti preraspodjelu sredstava koja nijesu dodijeljena po osnovu raspisanog Javnog poziva, a u okviru mjera predvidjenih Programom podsticajnih mjera.

*Napomena:*

**Javni poziv je objavljen dana 19.06.2019.god.**

Kontakt osoba: Anka Kujović e mail: anka.kujovic@mrt.gov.me

***Prilog: Obrazac zahtjeva***

1. Opštine: Kolašin, Žabljak, Bijelo Polje, Berane, Mojkovac, Danilovgrad, Nikšić, Plužine, Šavnik, Pljevlja, Plav, Rožaje, Andrijevica, Petnjica i Gusinje. [↑](#footnote-ref-1)